**האי קינג** (באנגלית: **King Island**) הוא אי במצר בס, השייך למדינת טסמניה האוסטרלית. הוא האי הגדול מבין שלושת האיים המוכרים בשם ארכיפלג איי השנה החדשה (אנ'). האי קינג הוא האי השני בגודלו במצר בס אחרי האי פלינדרס איילנד (אנ'). במפקד האוכלוסין לשנת 2016, אוכלוסיית האי עמדה על 1,585 תושבים, לעומת 1,566 תושבים בשנת 2011. השלטון המקומי באי מנוהל על ידי מועצת האי קינג.

האי מהווה חלק ממדינת טסמניה, האוסטרלית במצר בס, מצפון-מערב לטסמניה ובמחצית הדרך בין טסמניה למדינת ויקטוריה שבדרום יבשת אוסטרליה. הנקודה הדרומית ביותר באי היא סטוקס פוינט והנקודה הצפונית ביותר של האי היא קייפ ויקהאם. במרחק קצר מחופי האי בקצה הצפון מערבי נמצאים שני איים קטנים: אי השנה החדשה ואי חג המולד (אנ') וממזרח לאי מול חוף פילי הים נמצא אי קטן יותר, נוסף, הכפוף מנהלית למועצת האי קינג.

האירופאים הראשונים שביקרו באי קינג הגיעו בסוף המאה ה-18. האי נקרא על שמו של פיליפ גידלי קינג, המושל הקולוניאלי של ניו סאות' ויילס. שטח האי קינג באותה תקופה נכלל בכל טסמניה. ציידי כלבי ים שהגיעו לאי קינג מדי פעם הקימו בו יישובים ארעיים בתחילת המאה ה-19, אך רק בשנות ה-80 באותה מאה, הוקמו יישובי הקבע. היישוב הגדול שבהם היא העיירה קורי (אנ'), הממוקמת על החוף המערבי של האי. כלכלת האי מבוססת במידה רבה על חקלאות ותיירות. בעיירה קורי נמצאת חוות טחנות הרוח האקסלי היל (אנ') לייצור חשמל.

היסטוריה
--------

 מגדלור קייפ ויקהאם, שנבנה בשנת 1861. הוא המגדלור הגבוה ביותר באוסטרליה ובחצי הכדור הדרומי.
האי קינג היה במקור חלק מגשר יבשתי שקשר את טסמניה עם היבשת האוסטרלית. הגשר היבשתי שקע לפני כ-12,000 שנה כתוצאה מעליית פני הים. שלד אנושי התגלה במערה שבאי בשנת 1989, השלד תוארך לתקופה שלפני כ-14,000 שנה. עם זאת, בדיקות ארכאולוגיות לא גילו אשפת אדם כגון, ערימות קונכיות, עצמות, פחם או שרידים אחרים שעשויים להעיד על התיישבות של אבוריג'ינים במקום. דבר שמצביע על כך שהאזור לא היה מיושב באופן קבוע. בזמן שהאירופים הגיעו לאי בסוף המאה ה-18, הוא לא היה מיושב.

קפטן ריד Reed, היה האירופאי הראשון הידוע, שגילה את האי קינג בשנת 1799 בזמן שהוא עסק בציד כלבי ים. המפה הראשונה של מתיו פלינדרס של "ארץ ואן דימן" ו"מיצרי באס", שנשלחה לאנגליה (לפני שפלנדרס עזב את האזור) פורסמה ביוני 1800 והאי קינג לא היה מסומן בה. עם זאת, לפני שפלנדרס עזב את סידני חזרה לאנגליה בשנת 1800, קפטן בלק הודיע לפלנדרס על קיומו של האי. במפה השנייה של פלינדרס המציינת את ארץ ואן דימן ומצר באס, התפורסמו מספר תצפיות שלו משנת 1801 הרומזות על קיום האי.

מגדלור קיפ ויקהאם (אנ') שגובהו 48 מטרים עשוי מסלעי גרניט, הוא המגדלור הגבוה ביותר באוסטרליה ובחצי הכדור הדרומי. לאחר שהסתיימה בנייתו התאורה שלו הודלקה לראשונה ב-1 בנובמבר 1861, מאידך הוא נפתח רשמית רק בנובמבר 2011 במסגרת חגיגות 150 שנה לקהילה המקומית ולהפעלת התאורה במגדלור.

קפטן ג'ון בלאק (אנ') גם ביקר באי ממש אחרי קפטן ריד וקרא לו האי קינג על שם המושל פיליפ גידלי קינג. קפטן ג'ון בלאק הפליג על הספינה Harbinger (אנ'), שעל שמה נקראים הסלעים המסוכנים Harbinger הנמצאים מול החוף הצפון מערבי של האי. אזור זה שופע גם בדובי ים וגם בפילי ים דרומיים שניצודו ועד מהרה הוכחדו מהאזור.

כשנודע למושל האי קינג, שהנווט ומגלה הארצות הצרפתי ניקולא באודין (אנ') עומד להגיע לאי, לאחר שעזב את פורט ג'קסון (שבמפרץ סידני) בשנת 1800, הוא הצהיר שהאי קינג והאיים הסמוכים אליו שייכים באופן רשמי לבריטניה. במקביל הניף את דגלי בריטניה בראשי התרנים. באודין שהגיע נחת באי, הקיף ומיפה אותו בשנת 1802, ונתן שמות צרפתיים לכמה יישובים שהוא מצא על האי הוא גם נתן את השם "מפרץ פוקס" למפרץ שבצד הצפון-מערבי של האי.

ציידי כלבי ים המשיכו לצוד על האי לסירוגין עד אמצע שנות ה-20 של המאה ה-19, לאחר מכן נשארו באופן קבע מספר ציידי כלבי ים ונשותיהם האבוריג'יניות שצדו בעיקר וולבי (סוג קנגורו קטן) לתעשיית העורות. אחרון מתיישבי הקבע מאותה תקופה עזב את האי בשנת 1854 ובמשך שנים רבות ביקרו בו מדי פעם ציידים ולעיתים קרובות נקברו בו נפטרים מספינות טרופות.

כבל התקשורת התת ימי הראשון שחצה את מיצר בס הונח שנת 1859 הוא יצא מקיפ אוטוויי (אנ'), שבדרום מדינת ויקטוריה ביבשת האוסטרלית, הגיע עד לאי קינג, משם המשיך למושבה סטנלי הד (אנ') שבטסמניה, ולאחר מכן הגיע לעיירה לג'ורג' טאון (אנ'). מספר שבועות מסיום הנחת הכבל החלו התקלות ובשנת 1861 הכבל הפסיק לפעול. בין השנים מ-1936 עד 1963 פעל כבל טלפון וטלגרף חליפי שהונח מאוחר יותר במיצר בס, עבר דרך האי קינג וממנו לטסמניה.

בשנות ה-80 של המאה ה-19 הוכשרה קרקע למרעה ליד העיירה קורי. העיירה התפתחה וסניף הדואר הראשון באי, נפתח בה ב-1 ביוני 1892. בהמשך נפתחו סניפי דאר רשמיים בכל היישובים שבאי.

### ספינות טרופות

 שרידי האנייה הטרופה "קטרקי". טביעת האנייה היה האסון הימי הקטלני ביותר באוסטרליה עם 400 קורבנות. 314 גופות נקבורו באי קינג בחמישה קברי אחים.
האי קינג הממוקם בצד המערבי של מצר באס, היווה נקודת ציון בה טבעו למעלה מ-60 ספינות, יחד אתן אבדו למעלה מ-2,000 בני אדם. רבים מתושבי האי קינג הם צאצאים של ניצולים מכ-16 ספינות טרופות גדולות מסוגי שונים כגון, ספינות ציידי לווייתנים, ספינות מאסר, ספינות מפרשים וספינות סוחר בנפחים שנעו בין 134–1868 טון, שטבעות בסמוך לאי בין השנים 1920-1801.

האי
---

 נמל קורי, 2007
### העיירה קורי

קורי (אנ'), העיירה והמרכז האדמיניסטרטיבי הגדול ביותר באי, ממוקמת בחוף המערבי של האי. במפקד האוכלוסין לשנת 2016 גרו בעיירה 768 תושבים. בעיירה נמצא המרכז המנהלי של האי.

### הכפר גרסי

הכפר גרסי (אנ'), על החוף המזרחי של האי, נמצא כ-32 ק"מ דרומית מזרחית לקורי. זו הייתה עיירת כורים משגשגת שבה כרו את הגבישים הנדירים והצבעונים מסוג סצ'ילייט (אנ') ממכרה פתוח עד שנת 1974. לאחר סגירת המכרה ב-1990, שוקם אתר המכרה, מגורי הכורים נמכרו וניתן אישור להציף את המכרה הפתוח. על פי מפקד האוכלוסין לשנת 2016 בכפר גרו 139 תושבים. שיא מספר התושבים שנמדד במקום היה בשנת 1971. באותה שנה גרו במקום 767 תושבים.

 הגאולוגיה ופני השטח של האי קינג
החל משנות האלפיים, אוכלוסיית גרסי גדלה שוב והיא מורכבת ממשפחות מקומיות ותיקות, שומרי חופים וים מזיהום, מורים ואנשי מדע במכללה המקומית, תיירים ואנשי שירותים. גרסי ידועה גם בשל הפינגווינים הקטנים הנצפים ליד הנמל והיונק המיוחד למקום מסוג ברווזן המצוי ליד סכר של גרסי. מהנמל המקומי יוצאות מעבורות המשרתות את האי בקווים שבועיים למדינת ויקטוריה שבדרום יבשת אוסטרליה.

בגרסי מתוכנן פרויקט שנקרא Uniwave 200 בעלות של 12.3 מיליון דולר להדגמת אנרגיית גלים. מערכות הפרויקט שקועות בחלקן על קרקעית הים. הפרויקט ידגים שימוש בטכנולוגיית עמוד מים המתנדנד כדי לדחוף אוויר לתוך תא המצויד בטורבינה לייצור חשמל.

### נארקוופה

הכפר נארקוופה ממוקם על החוף המזרחי כ-20 קילומטרים מהעיירה קורי. הכפר ידוע בחוף הים שלו, במזח הדייגים, מקומות לינה לחופשה ומסעדות. בחוף ישנן פינות מנגל מוגנות ושירותים ציבוריים.

בנרקוופה נמצא מאגר הדלקים העיקרי של האי, לידו נמצא מרבץ חולות מינרליים שממנו הופקו רוטיל, זירקון ואילמניט בין השנים 1968 ועד 1977. האטרקציות של Naracoopa הם מזח Naracoopa בן 100 השנים חוף הים הנקי מזג האוויר הנוח.

כלכלה ותרבות
------------

האי ידוע בייצוא של גבינות, לובסטרים, מי גשמים בבקבוקים, אצות ובשר בקר. בספטמבר 2012, תעשיית הבקר באי נפגעה קשות מסגירת בית המטבחיים היחיד שהיה באי. בית המטבחיים היה בבעלות החברה הארגנטינאית JS Swift. נמלי האי משמשים נמלים בטוחים ליאכטות החולפות במצר בס. אתר חוות טחנות הרוח האקסלי היל מופעל על ידי חברת הידרו טסמניה (אנ'). הצעה להפוך את האי לחוות הרוח הגדולה ביותר באוסטרליה. פיצלה את הקהילה המקומית לאלו שבעדה ואלו שנגדה, בסוף ההצעה התבררה כבלתי כלכלית לבנייה וההצעה נגנזה בסוף 2014.

מכרה דולפינים, הממוקם בצד הדרום מזרחי של האי ליד גרסי, הוא מכרה פתוח המהווה אחד ממאגרי המתכת טונגסטן הגדולים באוסטרליה.

סביבה
-----

### ציפורים

אמו האי קינג King Island Emu
האמו של האי קינג היה עוף אנדמי באי. אף על פי שנמצאו מספר רב של עצמות העוף, העורות היחידים שנשתמרו ממנו נאספו על ידי ניקולס באודין בשנת 1802, בשעה שהוא סייר באי ומפה אותו, זמן קצר לפני שהמין נכחד, כנראה כתוצאה מציד של ציידי כלבי ים שצדו את העוף למאכל ולתעשיית העורות.

שטח של 193 קילומטרים רבועים מהאי, בצד הצפון-מזרחי, זוהה על ידי ארגון BirdLife International (אנ') כאזור לשימור עופות חשוב (IBA). המאפיין העיקרי שהופך אותו ל-IBA הוא שהוא תומך באוכלוסייה הקטנה של תוכים כתומים בטן ( Neophema chrysogaster ) הנמצאים בסכנת הכחדה חמורה. הפרויקט לניהול המגוון הביולוגי של האי קינג 2012–2022 זיהה גם את אגם פלניגן (אנ') כחשוב בהקשר זה.

### אקלים

האקלים באי קינג הוא אקלים ים תיכוני (*Csb*)/ימי (*Cfb*) עם קיץ מתון וחורף רטוב.

| **אקלים בהאי קינג  בממוצע בין השנים 1971–2000** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| טמפרטורה יומית מרבית ממוצעת (C°) | 20.3 | 20.6 | 19.6 | 17.2 | 15.1 | 13.5 | 12.9 | 13.2 | 14.3 | 15.6 | 17 | 18.7 | 16.5 |
| טמפרטורה יומית מזערית ממוצעת (C°) | 12.5 | 13.1 | 12.6 | 11.2 | 9.8 | 8.5 | 7.8 | 7.8 | 8.3 | 9 | 9.9 | 11.3 | 10.2 |
| משקעים ממוצעים (מ"מ) | 35.2 | 38.8 | 48 | 67.8 | 98 | 102.4 | 124.1 | 114.7 | 84.2 | 74.8 | 59.8 | 52.3 | 900.2 |
| מקור:  |

קישורים חיצוניים
----------------

ויקישיתוף מדיה וקבצים בנושא **האי קינג** בוויקישיתוף
* אתר האינטרנט הרשמי של מועצת האי קינג (באנגלית)
* אתר התיירות הרשמי של האי קינג (באנגלית)
* האי קינג, באתר אנציקלופדיה בריטניקה (באנגלית)
* מקומות אוסטרליים - קינג איילנד
* How this 'artificial blowhole' could make wave energy mainstream, סרטון בערוץ "CNET", באתר יוטיוב (אורך: 05:21)
* 'Artificial Blowhole' Generates Wave Energy for 1 Year, סרטון בערוץ "CNET", באתר יוטיוב (אורך: 05:06)
* ארז ארליכמן ורויטרס, טסמניה: 200 לוויתנים ודולפינים נסחפו אל החוף, באתר ynet, 2 במרץ 2009
* גיא רייט, ‏14 לווייתנים על סף סכנת הכחדה נמצאו מתים על חוף הים, באתר ‏מאקו‏, 20 בספטמבר 2022

הערות שוליים
------------

1. ↑  "Placenames Tasmania". *Land Tasmania*. Department of Primary Industries, Parks, Water and Environment. נבדק ב-3 ביוני 2017. `{{cite web}}`:  (עזרה)
2. ↑  Robin Sim and Alan Thorne (בדצמבר 1990). "Pleistocene human remains from King Island, southeastern Australia". *Australian Archaeology*. **31**: 44–51. doi:10.1080/03122417.1990.11681387. `{{cite journal}}`:  (עזרה)
3. ↑  This map is held at the National Library of Australia, Canberra
4. ↑  Observations on the coast of Van Diemen's Land, on Bass's Strait and its Islands, and on Parts of the coast of New South Wales-By Matthew Flinders 1801
5. ↑  common map dated 1798–99 and showing "land seen"
6. ↑  Ashworth, Susie; Bain, Carolyn; Smitz, Paul.
7. ↑  Foster, Margot (4 בנובמבר 2011). "Cape Wickham lighthouse turns 150". Australian Broadcasting Corporation. נבדק ב-6 בנובמבר 2011. `{{cite news}}`:  (עזרה)
8. ↑  "Governor-General of Australia: Events: Governor-General opens Cape Wickham Lighthouse". Office of the Governor General of the Commonwealth of Australia. אורכב מ-המקור ב-27 בפברואר 2012. נבדק ב-6 בנובמבר 2011. `{{cite web}}`:  (עזרה)
9. ↑  The Journal of Post Captain Nicolas Baudin—Libraries Board of South Australia 1974
10. 1 2  Phoenix Auctions History, *Post Office List*, נבדק ב-17 בפברואר 2021 `{{citation}}`:  (עזרה)
11. 1 2  Baglin, Douglass; Mullins, Barbara.
12. ↑  "King Island Shipping". *kingisland.net.au*.
13. ↑  "Full steam ahead for King Island wave power trial - ARENAWIRE". *Australian Renewable Energy Agency* (בAustralian English). נבדק ב-2021-01-12.
14. ↑  "King Island". אורכב מ-המקור ב-2 בפברואר 2009. נבדק ב-6 באוגוסט 2012. `{{cite web}}`:  (עזרה)
15. ↑  "Tungsten deposits" (PDF). masangroup.com. 2012. אורכב מ-המקור (PDF) ב-22 בספטמבר 2013. נבדק ב-2013-07-05. `{{cite web}}`:  (עזרה)
16. ↑  BirdLife International. (2011).
17. ↑  BirdLife International. (2011).
18. ↑  "King Island Biodiversity Management Plan: 2012–20" (PDF). *Australian Government Department of Environment and Energy: Resource*. Tasmanian Government, Department of Primary Industries, Parks, Water and Environment. נבדק ב-22 במאי 2017. `{{cite web}}`:  (עזרה)
19. ↑  "IBA: King Island". *Birdata*. Birds Australia. אורכב מ-המקור ב-6 ביולי 2011. נבדק ב-16 ביולי 2011. `{{cite web}}`:  (עזרה)
20. ↑  אקלים באי קינג לפי רשות האקלים של ממשלת אוסטרליה באתר Australian Goverment Bureau of Meteorology

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564299505171
* LCCN: n80158846
* VIAF: 150101033
* WorldCat: lccn-n80158846

 |